L'Escola de Música 'Emergents' torna a obrir les seues portes al Grau
10 mayo 2023

## L'Escola de Música 'Emergents' torna a obrir les seues portes al Grau10 mayo 2023Última actualización: 11 mayo 2023

![](../gestion/img/a01ab042a464205a302e0105e6545fa73b1d6041f2645b094b2cb1e1bec3121a.jpg)  
  

**L****’****escola de música Emergents torna a arrancar este estiu a la ciutat de Gandia.**

Ho ha anunciat aquesta matí, el regidor de Cultura, **Nahuel González**, acompanyat del president de la Junta de Districte del Grau, **Miguel Ángel Picornell;** de **Zabalo Borràs,** Cap d'estudis de l’Escola de Música Grau de Gandia; **Fèlix Cortés**, coordinador de l'Escola Emergents/baixista d'Auxili i **Ana Rajadel**, coordinadora i responsable de premsa d'Escola Emergents.

Un curs musical diferent per a retrobar-se en temporada d’estiu amb l’instrument propi i la música, una experiència transformadora on les i els joves tindran l’oportunitat d’interpretar, crear, improvisar i inclús compartir escenari amb artistes de renom de l’escena musical valenciana.

**Del 3 al 13 de juliol** **a l****’****escola de música “districte marítim” del Grau de Gandia, els i les alumnes treballaran amb l****’****equip docent de l****’****escola tot tipus d****’****estils,** diferents formacions i composicions que els donaran una visió molt més amplia de l’espectre musical i que els ajudarà a trobar el seu lloc a la música.

**Després de les exitoses edicions a Xàtiva i Gandia, l****’****Escola Emergents reprèn la seua activitat al Grau de Gandia i enguany ens torna a presentar un equip docent de gran qualitat, amb professionals d****’****un bagatge i pedagogia contrastada i experiència en formacions d****’****alt nivell.** Durant el curs l’alumnat treballarà en diferents tipus de nivells, tot açò amb peces i composicions musicals arranjades per a l’ocasió. L’alumnat complementarà la seua formació amb tallers, _masterclass_, _jam sessions_ i interpretacions en directe davant de públic.

**El dia 13 de juliol** **es celebrarà el concert final d****’****Emergents on els alumnes interpretaran amb la** _**Gran Banda Emergents**_ les composicions que han anat treballant durant el curs. Un repertori potent, on sonaran algunes peces dels grups del moment de l’escena valenciana per bastir una gran festa final on **els i les alumnes estaran acompanyades per membres de agrupacions valencianes consolidades com** **Ciudad Jara, Auxili, Maluks, ZOO o artistes incipients com Titana.**

**MOLT MÉS QUE UN CURS D**’**ESTIU**

**Emergents tracta de ser una experiència integral on els i les joves puguen gaudir i tastar totes les vessants possibles de la música.** Un aprenentatge eclèctic i multi-disciplinar per decidir el seu paper en ella. Sempre des d’una visió col·lectiva i cooperativa, l’escola pretén donar les eines que els ajuden a trobar i construir el seu seu discurs propi, experimentant amb l’instrument i descobrint registres inexplorats.

**Una comunió entre música i intèrpret, on l**’**alumnat aprendrà, gaudirà i es divertirà a parts iguals.**

**Preu del curs:** **220 euros** inscripció general i **180 euros** per estudiants de l’Escola de Música “districte marítim” del Grau de Gandia.

**Inscripcions obertes a:** [**www.escolaemergents.com**](http://www.escolaemergents.com/)